gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9434, del 23-09-2022 (2022/8276)

Nomenament de funcionària de carrera del grup C, subgrup C2.
------------------------------------------------------------

### Dades del document

Número de DOGV
:   9434

Data del DOGV
:   23-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8276


Data del document
:   14-09-2022

Organisme emissor
:   Ajuntament de Xirivella

Tipus de document
:   Anunci

Descriptors 

:   * Xirivella
    * funcionari

Nomenament de funcionària de carrera del grup C, subgrup C2.  
 [2022/8276]  
Mitjançant el present anunci es fa públic el nomenament de funcionària de carrera, d'acord amb les bases que van regir en la convocatòria corresponent, i en compliment del que s'estableix en l'art. 62 del text refós de la Llei de l'Estatut Bàsic de l'Empleat Públic i 68 de la Llei 4/2021, de 16 d'abril, d'ordenació i gestió de la funció pública valenciana, mitjançant la Resolució 2269/2022, de 13 de setembre, de la Regidoria Delegada de Recursos Humans, Projectes Europeus, Desenvolupament Local i Ocupació, que a continuació es detalla.  
  
  
Nomenar com a funcionària de carrera, per torn lliure, Ávila Borrell, Maria Cinta, amb DNI \*\*\*3656\*\*, en el lloc de treball núm. 77 de l'RLT denominat auxiliar administratiu de desenvolupament local, pertanyent a l'escala d'administració general, subescala auxiliar, grup C, subgrup C2, nivell de destí 14, perfil lingüístic B1-2.  
  
D'acord amb el que es disposa en les bases de la convocatòria, la funcionària de carrera nomenada haurà de prendre possessió en el termini d'un mes a partir d'aquest anunci en el DOGV; en cas contrari, decaurà en els seus drets.  
  
Xirivella, 14 de setembre de 2022.- El regidor delegat de Recursos Humans, Projectes Europeus, Desenvolupament Local i Ocupació: Francisco Roque Navarrete Martínez.
Diari Oficial de la Generalitat Valenciana


Sumari del DOGV 9347, del 25-05-2022 (2022/4619)

RESOLUCIÓ de 19 de maig de 2022, de la consellera d'Innovació, Universitats, Ciència i Societat Digital, per la qual es nomena personal eventual.
-------------------------------------------------------------------------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4619


Data del document
:   19-05-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 19 de maig de 2022, de la consellera d'Innovació, Universitats, Ciència i Societat Digital, per la qual es nomena personal eventual. [2022/4619]  
De conformitat amb el que es disposa en l'article 20 de la Llei 4/2021, de 16 d'abril, de la Generalitat, de la Funció Pública Valenciana (DOGV 9065, 20.04.2021), així com en l'article 5 del Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), resolc nomenar al següent personal eventual:  
  
- María Ángeles Rochel Icardo, directora de gabinet de membres del Consell, categoria C1, lloc número 33025.  
- Beatriz Rico Vicente, assessora de premsa de membres del Consell, categoria C2, lloc número 33790.  
- Gonzalo García Mayans, assessor d'assumptes parlamentaris de membres del Consell, categoria C2, lloc número 33748.  
- María Luisa Mira Pina, assessora d'assumptes generals de membres del Consell, categoria C2, lloc número 33016.  
- Rubén Tello Sánchez, assessor d'assumptes generals de membres del Consell, categoria C2, lloc número 33564.  
  
Aquesta resolució produeix efectes des del dia 15 de maig de 2022.  
  
Alacant, 19 de maig de 2022.- La consellera d'Innovació, Universitats, Ciència i Societat Digital: Josefina Antonia Bueno Alonso.
Diari Oficial de la Generalitat Valenciana


Sumari del DOGV 9452, del 19-10-2022 (2022/9005)

Nomenaments com a personal funcionari de carrera.
-------------------------------------------------

### Dades del document

Número de DOGV
:   9452

Data del DOGV
:   19-10-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/9005


Data del document
:   27-09-2022

Organisme emissor
:   Ajuntament d'Alboraia

Tipus de document
:   Anunci

Descriptors 

:   * Alboraia

Nomenaments com a personal funcionari de carrera. [2022/9005]  
Per la Resolució d'alcaldia núm. 2769/2022, de data 15 de setembre de 2022, s'ha nomenat com a funcionari de carrera en la plaça núm. A16100 de l'RLT de l'Ajuntament d'Alboraia, després de la superació del procés selectiu, Chesus Izquierdo Gil, amb DNI \*\*\*\*\*098F, amb efectes del dia 15 de setembre de 2022.  
  
Per la Resolució d'alcaldia núm. 2770/2022, de data 15 de setembre de 2022, s'ha nomenat com a funcionària de carrera en la plaça núm. C32103 de l'RLT de l'Ajuntament d'Alboraia, després de la superació del procés selectiu, Eva Serrano Sánchez, amb DNI \*\*\*\*\*521K, amb efectes del dia 15 de setembre de 2022.  
  
Per la Resolució d'alcaldia núm. 1261/2021, de data 20 d'abril de 2021, s'ha nomenat com a funcionària de carrera en la plaça núm. C31100 de l'RLT de l'Ajuntament d'Alboraia, després de la superació del procés selectiu, María José Aguilar Arener, amb DNI \*\*\*\*\*217F, amb efectes del dia 1 d'abril de 2021.  
  
Per la Resolució d'alcaldia núm. 1261/2021, de data 20 d'abril de 2021, s'ha nomenat com a funcionari de carrera en la plaça núm. A16201 de l'RLT de l'Ajuntament d'Alboraia, després de la superació del procés selectiu, Eduardo Cristóbal Monrós Lliso, amb DNI \*\*\*\*\*368C, amb efectes del dia 1 d'abril de 2021.  
  
Cosa que es fa pública a l'efecte del que es disposa en l'article 68 de la Llei 4/2021, de 16 d'abril, de la funció pública valenciana.  
  
Alboraia, 27 de setembre de 2022.- L'alcalde president: Miguel Chavarría Díaz.
Diari Oficial de la Generalitat Valenciana


Sumari del DOGV 9323, del 22-04-2022 (2022/3024)

Informació pública de la suspensió de la tramitació i atorgament de qualssevol instruments d'intervenció i llicències d'edificació i d'activitat per als usos corresponents a la instal·lacions per a aprofitament de les energies renovables en tot el sòl no urbanitzable del municipi, excepte les instal·lacions per a autoconsum d'edificacions i per a usos ja existents.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9323

Data del DOGV
:   22-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3024


Data del document
:   01-04-2022

Organisme emissor
:   Ajuntament de Relleu

Tipus de document
:   Anunci

Descriptors 

:   * Relleu
    * pla d'urbanisme
    * administració local

Informació pública de la suspensió de la tramitació i atorgament de qualssevol instruments d'intervenció i llicències d'edificació i d'activitat per als usos corresponents a la instal·lacions per a aprofitament de les energies renovables en tot el sòl no urbanitzable del municipi, excepte les instal·lacions per a autoconsum d'edificacions i per a usos ja existents. [2022/3024]  
El Ple de l'Ajuntament de Relleu en sessió celebrada el dia 17 de febrer de 2022 va adoptar, entre altres, l'acord que es transcriu a continuació:  
  
Primer  
Suspendre la tramitació i atorgament de qualssevol instruments d'intervenció i llicències d'edificació i activitat per als usos corresponents a les instal·lacions per a aprofitament de les energies renovables en tot el sòl no urbanitzable del municipi, excepte les instal·lacions per a autoconsum d'edificacions i per a usos ja existents.  
  
  
Segon  
Ordenar la publicació del present acord en el Diari Oficial de la Generalitat Valenciana.  
  
Cosa que es fa pública als efectes oportuns, de conformitat amb l'article 68 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana.  
  
Relleu, 1 d'abril de 2022.- L'alcalde president: Lino Antonio Pascual Carbonell.
Diari Oficial de la Generalitat Valenciana


Sumari del DOGV 9305, del 24-03-2022 (2022/1977)

Bases i convocatòria del procés selectiu per a proveir en propietat, quatre places d'administratiu o administrativa d'Administració general i per a la formació d'una borsa d'ocupació.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9305

Data del DOGV
:   24-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1977


Data del document
:   07-03-2022

Organisme emissor
:   Ajuntament de Burjassot

Tipus de document
:   Anunci

Descriptors 

:   * Burjassot
    * concurs administratiu

Bases i convocatòria del procés selectiu per a proveir en propietat, quatre places d'administratiu o administrativa d'Administració general i per a la formació d'una borsa d'ocupació. [2022/1977]  
En el Butlletí Oficial de la Província de València número 45, de data 07.03.2022, s'han publicat íntegrament les bases i convocatòria per a proveir en propietat quatre places d'administratiu, escala Administració general, subescala administrativa, grup C/subgrup C1, mitjançant el sistema concurs oposició, torn promoció interna vertical i lliure, així com la formació de borsa.  
El termini de presentació de sol·licituds serà de 20 dies hàbils a comptar des del següent al de la publicació del present anunci en el Diari Oficial de la Generalitat Valenciana.  
Els successius anuncis referents a aquesta convocatòria, quan siguen procedents, es faran públics en el tauler d'edictes municipal i en la seu electrònica municipal www.burjassot.org, de conformitat amb el que es preveu en les mateixes bases.  
El que s'exposa al públic per a coneixement general.  
  
Burjassot, 7 de març de 2022.- L'alcalde president: Rafael Garcia Garcia.
Diari Oficial de la Generalitat Valenciana


Sumari del DOGV 9495, del 22-12-2022 (2022/12491)

Extracte de la Resolució de 19 de desembre de 2022, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració en investigació i recerca musicològica.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9495

Data del DOGV
:   22-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12043


Data del document
:   19-12-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 19 de desembre de 2022, de la vicerectora d'Estudiantat i Vida Saludable de la Universitat Jaume I de Castelló, per la qual es convoca una beca de col·laboració en investigació i recerca musicològica. [2022/12990]  
BDNS (identif.): 664625.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/664625)  
  
Primer. Beneficiari  
Ser estudiantat de màster en professorat d'Educació Secundària Obligatòria i Batxillerat, Formació Professional i ensenyaments d'idiomes, en l'especialitat de Música.  
  
Segon. Finalitat  
Els objectius d'aquesta beca són la formació de l'estudiantat mitjançant coneixements teòrics i pràctics, així com l'adquisició d'habilitats i destreses en el camp de la investigació i la recerca musicològica orientades a la recuperació del patrimoni al voltant de la figura de Rafael Balaguer.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=53064&pCategoria=4&pSubCategoria=28  
  
Quart. Dotació econòmica  
330 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Quint. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 19 de desembre de 2022.- La vicerectora d'Estudiantat i Vida Saludable (p. d. Resolució 24.05.2022; DOGV 9349, 27.05.2022): M. del Carmen Pastor Verchili.
Diari Oficial de la Generalitat Valenciana


Sumari del DOGV 9441, del 04-10-2022 (2022/8959)

Informació pública de l'avantprojecte de llei de foment de la cultura de la pau i els drets humans.
---------------------------------------------------------------------------------------------------

### Dades del document

Número de DOGV
:   9441

Data del DOGV
:   04-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/8959


Data del document
:   30-09-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Descriptors 

:   * Conselleria de Participació, Transparència, Cooperació i Qualitat Democràtica
    * cooperació administrativa

Informació pública de l'avantprojecte de llei de foment de la cultura de la pau i els drets humans. [2022/8959]  
Conforme amb el que es preveu en l'article 43.1.c de la Llei 5/1983, de 30 de desembre, del Consell; en article 133.2 de la Llei 39/2015, d'1 d'octubre, del procediment administratiu comú de les administracions públiques, i en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
En virtut de les atribucions conferides pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, per la Resolució d'inici del titular del departament de data 8 de novembre de 2019, així com pel Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, resolc:  
  
Sotmetre a informació pública, durant un termini de deu dies hàbils, l'avantprojecte de llei de foment de la cultura de la pau i els drets humans.  
El còmput del termini s'iniciarà l'endemà de la publicació d'aquesta resolució en el Diari Oficial de la Generalitat Valenciana.  
El projecte normatiu podrà ser consultat en l'enllaç https://participacio.gva.es/va/anteproyecto-de-ley-o-proyectos-de-decreto-legislativo, així com en la Direcció General de Cooperació Internacional al Desenvolupament, situada al passeig de l'Albereda, 16, 46187 de València, en horari de 09.00 a 14.00 hores, de dilluns a divendres.  
Les al·legacions, suggeriments o observacions efectuats per les persones o entitats que es consideren interessades hauran de canalitzar-se a través de la plataforma Gva.participa https://gvaparticipa.gva.es/legislation/processes'filter=public\_phase&page=1  
  
València, 30 de setembre de 2022.- La directora general de Cooperació Internacional al Desenvolupament: Clara de Asís Tirado Museros.
Diari Oficial de la Generalitat Valenciana


Sumari del DOGV 9446, del 08-10-2022 (2022/9194)

DECRET 144/2022, de 7 d'octubre, del Consell, pel qual concedeix la Distinció de la Generalitat a l'Elche Club de Fútbol.
-------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9194


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 144/2022, de 7 d'octubre, del Consell, pel qual concedeix la Distinció de la Generalitat a l'Elche Club de Fútbol. [2022/9194]  
El Consell, mitjançant el Decret 177/2003, de 12 de setembre, modificat pel Decret 174/2007, de 5 d'octubre, va crear la Distinció de la Generalitat per a reconéixer la labor d'aquelles persones físiques i jurídiques que, en l'exercici de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
L'Elche Club de Fútbol es va fundar fa ara cent anys, el 28 d'agost de 1922, a partir de la unificació de diversos clubs que existien a la ciutat d'Elx.  
Durant les seues primeres dècades, l'Elche Club de Fútbol va anar guanyant en esforç i professionalitat, i ascendí a la Segona Divisió en 1935 i a la Primera en 1959.  
Els anys seixanta van ser l'època daurada de l'entitat, i aconseguí el subcampionat de la Copa del Generalíssim en 1969. En les dècades següents patiria diversos alts i baixos, per a tornar a situar-se, des de 2020, en la Primera Divisió.  
Al llarg d'aquest segle, l'Elche Club de Fútbol ha generat una afició fidel i entusiasta que s'identifica amb la ciutat il·licitana.  
Per això, en reconeixement del paper jugat durant un segle per l'Elche Club de Fútbol com a referència esportiva per a la ciutat d'Elx i per a milers d'aficionats, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir la Distinció de la Generalitat a l'Elche Club de Fútbol.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9432, del 21-09-2022 (2022/8469)

RESOLUCIÓ de 13 de setembre de 2022, de la Universitat de València, per la qual es nomena Daniel Roca Sanjuán professor titular d'universitat de l'àrea de coneixement Química Física.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9432

Data del DOGV
:   21-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8469


Data del document
:   13-09-2022

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 de setembre de 2022, de la Universitat de València, per la qual es nomena Daniel Roca Sanjuán professor titular d'universitat de l'àrea de coneixement Química Física. [2022/8469]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 2 de maig de 2022 (BOE 09.05.2022), per a la provisió de la plaça núm. 6917 de professor titular d'universitat (concurs núm. 4/2022), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest rectorat, fent ús de les atribucions que li confereix l'article 65 de la Llei orgànica 6/2001, de 21 de desembre, d'universitats (BOE 24 de desembre), i altres disposicions que la despleguen, resol:  
  
  
Nomenar Daniel Roca Sanjuán, amb DNI \*\*460\*\*\*\*, professor titular d'universitat, de l'àrea de coneixement Química Física, adscrita al Departament de Química Física.  
  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la sa publicació en el Boletín Oficial del Estado, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la publicació en el Boletín Oficial del Estado.  
  
  
València, 13 de setembre de 2022.- La rectora: M. Vicenta Mestre Escrivá.
Diari Oficial de la Generalitat Valenciana


Sumari del DOGV 9459, del 28-10-2022 (2022/9654)

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest V-087 CUP «La Concòrdia», situada al terme municipal de Llíria (València) i pertanyent al seu ajuntament, a fi de regularitzar la canonada que subministra aigua a l'Associació Cabezo Rojo de Llíria, promogut per Miguel Ángel Navarro Figueroa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9654


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest V-087 CUP «La Concòrdia», situada al terme municipal de Llíria (València) i pertanyent al seu ajuntament, a fi de regularitzar la canonada que subministra aigua a l'Associació Cabezo Rojo de Llíria, promogut per Miguel Ángel Navarro Figueroa.  
 [2022/9654]  
  
  
Es tramita en la Direcció Territorial de València, a sol·licitud de Miguel Ángel Navarro Figueroa, l'expedient OCM-V003-2021 de concessió d'ús privatiu del domini públic forestal per a l'ocupació de terrenys en la forest V-087 del Catàleg d'utilitat pública de la província de València, denominada «La Concòrdia», situada al terme municipal de Llíria (València) i pertanyent al seu ajuntament.  
L'objecte de l'ocupació és regularitzar la canonada que subministra aigua a l'Associació Cabezo Rojo de Llíria.  
Aquest expedient se sotmet a informació pública en compliment del que s'estableix en la Llei 43/2003, de 21 de novembre, de forests i en l'article 83 de la Llei 39/2015, d'1 d'octubre, del procediment administratiu comú de les administracions públiques.  
Cosa que es fa pública perquè se'n prenga coneixement, i es fixa el termini d'un mes, a partir de la publicació del present anunci en el Diari Oficial de la Generalitat Valenciana, perquè les persones interessades puguen examinar l'expedient en les oficines de la Direcció Territorial, carrer de Gregori Gea, 27, en horari de 09.00 a 14.00 hores, de dilluns a divendres, així com presentar-hi al·legacions.  
  
València, 19 d'octubre de 2022.- La directora territorial: Isabel Gomis Moratal.